CELEX: C2006/022/13
Language: et
Date: 2006-01-28 00:00:00
Title: Kohtuasi C-399/05: Euroopa Ühenduste Komisjoni  15. novembri 2005.  aasta hagi Kreeka Vabariigi vastu

28.1.2006   
            
            
               ET
            
            
               Euroopa Liidu Teataja
            
            
               C 22/7
            
         Euroopa Ühenduste Komisjoni 15. novembri 2005. aasta hagi Kreeka Vabariigi vastu
   (Kohtuasi C-399/05)
   (2006/C 22/13)
   Kohtumenetluse keel: kreeka
   Euroopa Ühenduste Komisjon esitas 15. novembril 2005 Euroopa Kohtule hagi Kreeka Vabariigi vastu. Euroopa Ühenduste Komisjoni esindajad on õigusnõunik M. Patakia ja komisjoni õigustalituse ametnik A. X. P. Lewis, kohtudokumentide kättetoimetamise aadress Luxembourgis.
   Komisjon palub Euroopa Kohtul:
   
               —
            
            
               tuvastada, et kuna DIE (Dimosia Epicheirisi Ilektrismou, avalik-õiguslik energiaettevõtja) lubas kaks äriühingut, kes ei täitnud pakkumisteate ja tehnospetsifikaadi tingimusi, Lavrios asuva soojuselektrijaama ehitamiseks ja käikulaskmiseks korraldatud ja avalikult teatavaks tehtud hanke viimasele etapile, siis on Kreeka Vabariik rikkunud direktiivi 93/38/EMÜ (1) artikli 4 lõikest 2 tulenevaid kohustusi ning läbipaistvuse ja hankes osalejate võrdse kohtlemise põhimõtteid;
            
         
               —
            
            
               mõista kohtukulud välja Kreeka Vabariigilt.
            
         Väited ja peamised argumendid
   
               —
            
            
               Komisjon sai teate hankemenetluses, nimelt DIE poolt Lavrios asuva soojuselektrijaama ehitamiseks ja käikulaskmiseks korraldatud hanke tingimustest kinnipidamise kohta.
            
         
               —
            
            
               Euroopa Kohtu kohtupraktika valguses on komisjon seisukohal, et võrdse kohtlemise ja läbipaistvuse põhimõtete kohaselt oleks DIE pidanud tagasi lükkama nende äriühingute pakkumised, kes ei täitnud DIE enda poolt kehtestatud pakkumisteate ja tehnospetsifikaadi tingimusi, nagu planeerimise ja “võtmed kätte” meetodil projektijuhtimise kogemuse omamine ning pakkumin gaasiturbiini hooldamiseks eranditult selle valmistaja poolt.
            
         
               —
            
            
               Komisjon on seisukohal, et nende tingimuste sisu on selge ning DIE peab hoolimata tingimuste rangusest neid järgima tagamaks võrdset kohtlemist mitte ainult pakkujatele, vaid ka huvitatud isikutele, kes oleksid võinud konkreetses hankes osaleda, kui nad oleksid teadnud, et hanke korraldaja järgib pakkumisteates kehtestatust erinevaid tingimusi.
            
         
               —
            
            
               Lisaks arvab komisjon, et Kreeka ametiasutuste poolt viidatud vajadus sõlmida kiiresti asjaomaseid hankelepinguid ei õigusta hanke korraldaja kehtestatud tingimuste järgimata jätmist hankemenetluses.
            
         
               —
            
            
               Komisjon leiab, et Kreeka Vabariik on rikkunud direktiivi 93/38/EMÜ artikli 4 lõikest 2 tulenevaid kohustusi ning läbipaistvuse ja hankes osalejate võrdse kohtlemise põhimõtteid.
            
         
      (1)  EÜT L 199, 9.8.1993, lk 84.